CELEX: 32022D0252
Language: ro
Date: 2022-02-21 00:00:00
Title: Decizia de punere în aplicare (UE) 2022/252 a Comisiei din 21 februarie 2022 de modificare a Deciziei de punere în aplicare (UE) 2020/1167 pentru a preciza cerințele de încercare care trebuie aplicate starter-alternatorului de înalt randament de 48 de volți integrat în carcasa de transmisie și combinat cu un convertor de 48 V/12 V CC/CC (Text cu relevanță pentru SEE)

22.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 41/33
               
            
         DECIZIA DE PUNERE ÎN APLICARE (UE) 2022/252 A COMISIEI
         din 21 februarie 2022
         de modificare a Deciziei de punere în aplicare (UE) 2020/1167 pentru a preciza cerințele de încercare care trebuie aplicate starter-alternatorului de înalt randament de 48 de volți integrat în carcasa de transmisie și combinat cu un convertor de 48 V/12 V CC/CC
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/631 al Parlamentului European și al Consiliului din 17 aprilie 2019 de stabilire a standardelor de performanță privind emisiile de CO2 pentru autoturismele noi și pentru vehiculele utilitare ușoare noi și de abrogare a Regulamentelor (CE) nr. 443/2009 și (UE) nr. 510/2011 (1), în special articolul 11 alineatul (4),
         întrucât:
         
                     (1)
                  
                  
                     La 24 mai 2021, furnizorul ZF Friedrichshafen AG (denumit în continuare „solicitantul”) a depus o cerere de aprobare, ca tehnologie inovatoare, a unei tehnologii utilizate într-un starter-alternator de înalt randament de 48 de volți, dotat cu un convertor de 48 V/12 V CC/CC, destinat utilizării la anumite autoturisme și vehicule utilitare ușoare electrice hibride neîncărcabile din exterior (NOVC-HEV).
                  
               
                     (2)
                  
                  
                     Tehnologia utilizată la starter-alternatoarele de înalt randament de 48 de volți cu convertor de 48 V/12 V CC/CC, destinate utilizării la același tip de NOVC-HEV, astfel cum este menționată de solicitant, a fost aprobată ca tehnologie inovatoare în temeiul Regulamentului (UE) 2019/631 prin Decizia de punere în aplicare (UE) 2020/1167 a Comisiei (2).
                  
               
                     (3)
                  
                  
                     Tehnologia specificată de solicitant în cererea sa este un starter-alternator direct conectat la arborele de intrare al transmisiei, și anume un „generator de pornire integrat”, care permite reducerea pierderilor mecanice care apar între sursa de comandă și generator. Funcționează numai în intervalul de turații ale motorului cu ardere internă.
                  
               
                     (4)
                  
                  
                     S-a constatat că tehnologia specificată de solicitant oferă un nivel ridicat de eficiență și ar trebui să se considere că ea oferă aceeași funcționalitate ca cea aprobată prin Decizia de punere în aplicare (UE) 2020/1167. Prin urmare, ar trebui să fie considerată o tehnologie inovatoare căreia i se poate aplica codul 32 privind ecoinovarea.
                  
               
                     (5)
                  
                  
                     Se aplică metodologia de încercare stabilită în Decizia de punere în aplicare (UE) 2020/1167, cu excepția frecvențelor și frecvențelor de rotație ale punctelor de funcționare care urmează să fie utilizate pentru măsurarea randamentului starter-alternatorului, care trebuie adaptate având în vedere caracteristicile tehnice specifice ale tehnologiei specificate de solicitant.
                  
               
                     (6)
                  
                  
                     Prin urmare, metodologia de încercare stabilită în anexa la Decizia de punere în aplicare (UE) 2020/1167 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Anexa la Decizia de punere în aplicare (UE) 2020/1167 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 21 februarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 111, 25.4.2019, p. 13.
         
            (2)  Decizia de punere în aplicare (UE) 2020/1167 a Comisiei din 6 august 2020 privind aprobarea tehnologiei utilizate într-un starter-alternator de înalt randament de 48 de volți combinat cu un convertor de 48 V/12 V CC/CC pentru autoturismele și vehiculele utilitare ușoare cu motor cu ardere internă convențional și pentru anumite autoturisme și vehicule utilitare ușoare electrice hibrid, ca tehnologie inovatoare, în temeiul Regulamentului (UE) 2019/631 al Parlamentului European și al Consiliului (JO L 258, 7.8.2020, p. 15).
      
      
         
            ANEXĂ
            Anexa la Decizia de punere în aplicare (UE) 2020/1167 se modifică după cum urmează:
            
                        1.
                     
                     
                        punctul 2.1 se modifică după cum urmează:
                        
                                    (a)
                                 
                                 
                                    al doilea și al treilea alineat se înlocuiesc cu următorul text:
                                    „Producătorul trebui să îi furnizeze autorității de omologare de tip dovezi privind faptul că plajele de frecvență ale starter-alternatorului de 48 V sunt identice sau echivalente cu cele prevăzute în tabelul 1 sau în tabelul 1a.
                                    Randamentul starter-alternatorului de 48 V se determină pe baza măsurătorilor efectuate la fiecare dintre punctele de funcționare menționate în tabelul 1 sau în tabelul 1a.”;
                                 
                              
                                    (b)
                                 
                                 
                                    se introduce următorul alineat ca al cincilea alineat:
                                    „În cazul în care starter-alternatorul este montat pe autoturisme sau vehicule utilitare ușoare care îndeplinesc cerințele prevăzute la articolul 1 litera (a) punctul (ii) și este conectat direct la arborele de intrare, și anume ca starter integrat, frecvențele și frecvențele de rotație ale punctelor de funcționare se stabilesc în conformitate cu tabelul 1a.”;
                                 
                              
                                    (c)
                                 
                                 
                                    după tabelul 1 se inserează următorul tabel 1a:
                                    
                                       „Tabelul 1a
                                    
                                    
                                       Puncte de funcționare
                                    
                                    
                                                Punct de funcționare
                                                i
                                             
                                             
                                                Durată
                                                [s]
                                             
                                             
                                                Frecvența de rotație
                                                ni [min-1]
                                             
                                             
                                                Frecvența punctelor de funcționare
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 ”